CELEX: 62015TN0435
Language: sk
Date: 2015-07-29 00:00:00
Title: Vec T-435/15: Žaloba podaná 29. júla 2015 – Kolachi Raj Industrial/Komisia

5.10.2015   
            
            
               SK
            
            
               Úradný vestník Európskej únie
            
            
               C 328/19
            
         Žaloba podaná 29. júla 2015 – Kolachi Raj Industrial/Komisia
   (Vec T-435/15)
   (2015/C 328/20)
   Jazyk konania: angličtina
   
      Účastníci konania
   
   
      Žalobca: Kolachi Raj Industrial (Private) Ltd (Karáči, Pakistan) (v zastúpení: P. Bentley, QC)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil vykonávacie nariadenie Komisie (EÚ) 2015/776 (1) v rozsahu, v akom:
               
                           —
                        
                        
                           i) zamieta žiadosť žalobcu o výnimku z rozšírenia antidumpingových opatrení na dovoz bicyklov odoslaných z Pakistanu,
                        
                     
                           —
                        
                        
                           ii) rozširuje konečné antidumpingové clo uložené nariadením Rady (EÚ) č. 502/2013 (2) o dovoze bicyklov pochádzajúcich z Čínskej ľudovej republiky na dovoz bicyklov odoslaných žalobcom z Pakistanu, a
                        
                     
                           —
                        
                        
                           iii) nariaďuje výber uvedeného cla na dovoz odoslaný z Pakistanu a registrovaný v súlade s článkom 2 nariadenia (EÚ) č. 938/2014 (3).
                        
                     
         
               —
            
            
               uložil žalovanej povinnosť nahradiť trovy konania
            
         
      Dôvody a hlavné tvrdenia
   
   Na podporu svojej žaloby žalobca uvádza jeden žalobný dôvod založený na tom, že žalovaná porušila článok 13 ods. 2 písm. b) nariadenia Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, s. 51). Konkrétne tvrdí, že žalovaná sa pri uplatnení článku 13 ods. 2 písm. b) dopustila procesných chýb, nesprávneho právneho posúdenia a použila rozporuplné odôvodnenie.
   
      (1)  Vykonávacie nariadenie Komisie (EÚ) 2015/776 z 18. mája 2015, ktorým sa konečné antidumpingové clo uložené vykonávacím nariadením (EÚ) č. 502/2013 na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Kambodže, Pakistanu a Filipín bez ohľadu na to, či majú alebo nemajú deklarovaný pôvod v Kambodži, Pakistane a na Filipínach (Ú. v. EÚ L 122, 2015, s. 4).
   
      (2)  Nariadenie Rady (EÚ) č. 502/2013 z 29. mája 2013, ktorým sa mení vykonávacie nariadenie (EÚ) č. 990/2011, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike, po predbežnom preskúmaní podľa článku 11 ods. 3 nariadenia (ES) č. 1225/2009 (Ú. v. EÚ L 153, 2013, s. 17).
   
      (3)  Vykonávacie nariadenie Komisie (EÚ) č. 938/2014 z 2. septembra 2014, ktorým sa začína prešetrovanie týkajúce sa možného obchádzania antidumpingových opatrení uložených nariadením Rady (EÚ) č. 502/2013 na dovoz bicyklov s pôvodom v Čínskej ľudovej republike prostredníctvom dovozu bicyklov odosielaných z Kambodže, Pakistanu a Filipín bez ohľadu na to, či majú, alebo nemajú deklarovaný pôvod v Kambodži, Pakistane a na Filipínach, a na základe ktorého sa zavádza registrácia takéhoto dovozu (Ú. v. EÚ L 263, 2014, s. 5).